[{"text_idx": "#000001", "text": "Eesti filmiajaloo la\u0308bi aegade suurim rahvusvaheline koosto\u0308o\u0308projekt, animafilm \u201cKapten Morten lollide laeval\u201d ootab ko\u0303iki suuri ja va\u0308ikeseid unistajaid kinodesse alates 22. ma\u0308rtsist."}, {"text_idx": "#000002", "text": "Filmi rez\u030cisso\u0308o\u0308r on mitmete rahvusvaheliste auhindadega pa\u0308rjatud Kaspar Jancis ja see on tehtud tema enda raamatu \u201cSeiklus Salamandril ehk Morten Viksi uskumatud juhtumised lollide laevas\u201d ainetel. Tegelastele annavad ha\u0308a\u0308le mitmed tuntud Eesti na\u0308itlejad, kelle hulgas on na\u0308iteks Priit Vo\u0303igemast, U\u0308lle Kaljuste ja Marko Matvere."}, {"text_idx": "#000003", "text": "Peategelane Morten u\u0308tleb oma filmi kohta nii: \u201cMa ei tea, kes on sinu isa, aga minu isa on igatahes ookeanilaeva kapten. Ka mina tahan tulevikus maailmamerede kapteniks saada ja ma saan ka, u\u0308ksko\u0303ik kuidas. Ma ehitasin endale juba laeva \u2013 u\u0308hest vanast kingast, u\u0308hest ko\u0303verast kahvlist ja veel kuuest salaasjast, mida ma ei u\u0308tle. Hea laev. Madrusteks on mul putukad, aiast leidsin. Mul olid laevaga pisut teised plaanid, aga meie ku\u0308lla tuli vo\u0303lur Cucaracha ja vo\u0303lus mu va\u0308ikeseks (ma muidu ei ole eriti va\u0308ikene, ehkki mu kasuvanemad arvavad teisiti). Nu\u0308u\u0308d ma olengi oma laeva kapten ja mu suur ookeanireis minema siit kolkaku\u0308last vo\u0303ib suurejooneliselt alata!\u201d"}, {"text_idx": "#000004", "text": "Nukufilm kui z\u030canr on maailmas Eesti kaubama\u0308rk, sellisel tasemel ei suuda seda mitte keegi, kui just brittide Aardman (Lammas Shaun) ja ameeriklaste Laika (Kubo ja kaks pillikeelt) va\u0308lja arvata. Jancise po\u0308o\u0308rase fantaasiaga \u201cKapten Morten lollide laeval\u201d ra\u0308a\u0308gib lapsepo\u0303lveunistuste ta\u0308itumisest. See on va\u0308ga eluline ja o\u0303petlik film. Kuid Jancis teeb seda visuaalses keeles, mis on eluro\u0303o\u0303mus, leidlik ja enneko\u0303ike u\u0308levoolavalt po\u0308o\u0308rane."}, {"text_idx": "#000006", "text": "2018. aasta augustis linastus film 600 Prantsusmaa kinos, mis tegi sellest suurima va\u0308lismaa kinolevis va\u0308ljatuleva Eesti animafilmi."}]